पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. श्रीलंका में वेतन के अभाव में दानापानी और सुरक्षा को लेकर फंसे भारतीय मजदूरों की कोलंबो स्थित भारतीय दूतावास ने सुध ली। भारतीय दूतावास से मंगलवार सुबह मुरली नामक अधिकारी ने नागपुर स्थित डा. बाबासाहब आंबेडकर सेवा प्रतिष्ठïान के अध्यक्ष दिगंबर बागड़े से संपर्क किया।
बागड़े ने बताया कि कोलंबो से भारतीय दूतावास के अधिकारी ने उनसे बातचीत की और मामले का ब्योरा भी मांगा। साथ ही दिगंबर बागड़े के पास उपलब्ध भारतीय मजदूरों के संपर्क नंबर भी मांगा। बागड़े ने संबंधित नंबर ई-मेल के जरिए दूतावास के अधिकारी को भेज दिया है। भारतीय दूतावास ने फोन पर जानकारी दी कि उन्होंने मामले को लेकर पहले भी जीटीएल कंपनी के राष्टï्रीय प्रमुख नियोल क्रिस्टोफर से पासपोर्ट मामले को लेकर पूछताछ की गई।
दूतावास ने इस बात को स्वीकारा की संबंधित कंपनी के पास पहले भी पासपोर्ट रखे जाने की शिकायत मिली थी। दूतावास द्वारा मामले को लेकर हस्तक्षेप करने के बाद पासपोर्ट वापस कर दिए गए थे। उन्होंने यह भी बताया कि कंपनी के मुख्य वित्तिय अधिकारी सचिन तोडऩकर को भी मजदूरों को वेतन न दिए जाने और सुरक्षा उपायों को लेकर फटकार लगाई गई। भारतीय दूतावास ने आश्वासन दिया है कि संबंधित मामले की जांच की जाएगी और भारतीय मजदूरों को न्याय दिलाया जाएगा।
गौरतलब है कि दैनिक भास्कर ने श्रीलंका में मजदूरों के फं से रहने की खबर सबसे पहले प्रकाशित की थी। जिसे लेकर बड़े स्तर पर चर्चाएं हुईं। समाजिक संस्था ने मदद के लिए हाथ भी आगे बढ़ाए। जिसका असर ये रहा कि कोलंबो स्थित भारतीय दूतावास ने भारतीय मजदूरों की सुध ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn